Estación de Miño-Castro

Miño-Castro foi unha estación e posteriormente apeadoiro de tren de Adif situada na localidade de Miño, na provincia da Coruña. Está situado na estrada AC-154, a un quilómetro cara Ferrol e na actualidade non ten paradas comerciais. Situación ferroviaria Atópase no punto quilométrico 13,7 da liña férrea de largo ibérico que une Betanzos con Ferrol a 22 metros de altitude, entre a estación de Betanzos-Cidade e o apeadoiro de Miño. O tramo é de vía única e está sen electrificar. Historia A estación foi inaugurada o 5 de maio de 1913 coa apertura da liña Betanzos-Ferrol, tras un longo período de proxectos e obras, tras quedar deserto o concurso para a súa construción e explotación. Encargouse a Norte que efectuase o mantemento necesario para a posta en servizo desta liña. Encargouse finalmente da explotación MZOV, e a partir de 1928, a Compañía Nacional dos Ferrocarrís do Oeste. En 1941, a estación pasou a depender da recentemente creada Renfe, quen xestionou a mesma ata a separación da compañía en Adif e Renfe Operadora o 31 de decembro de 2004. Notas Véxase tamén Outros artigos Apeadoiro de Miño Ligazóns externas Vídeo do paso do tren Estrella Atlántico pola estación de Miño-Castro en 1991.